google/wiki40b huggingface dataset:
जोवानी पिको देला मीरदेला

जोवानी पिको देला मीरदेला (Giovanni Pico della Mirandola ; १४६३ --१४९४ ई.) इटली का प्रमुख प्लातौनवादी एवं मानववादी विचारक जो यूनानी, लातीनी, यहूदी, चाल्दी तथा अरबी भाषाओं का पंडित था। पिको ने स्वायत्त बुद्धियुक्त मानव व्यक्ति के महत्व, प्रताप, एवं आत्मसम्मान की प्राचीन धारणा की पुन:स्थापना करनेवाले नवीन नवप्लातौनवाद को जन्म दिया। उसका कथन था कि मनुष्य सर्वाधिक सौभाग्यवान्, देवताओं द्वारा भी प्रशंसा एवं ईर्ष्या योग्य जीव है। परमनिर्माता जगत्पिता ने उसे विश्व के मध्य में स्थित करके उसके स्थान, रूप, एवं कार्य को उसी के स्वतंत्र निर्णय पर छोड़ दिया है। मनुष्य चाहे तो वनस्पति स्तर पर जीवन काटे, चाहे पक्षु स्तर पर विषयभोग में रत रहे, और चाहे तो बौद्धिक स्तर पर अपने अधिकतम परिश्रम से स्वाभाविक दर्शन के द्वारा पृथ्वी पर नैतिक, ज्ञानाधारित, पवित्र, दैवी जीवन का विकास करे।
पिको ने सार्वजनिक वादविवाद के लिए दर्शन एवं धर्म की विविध शाखाओं पर नौ सौ प्रश्नोत्तर भी बनाए, परंतु धर्माधिकारी पोप ने उनका निषेध कर दिया। पिको द्वारा अपने कथनों की अभ्युपपत्ति प्रस्तुत करने पर उसकी व्यक्तिगत धर्मावलंबिता स्वीकार कर ली गई। उसने सृष्टि की एक रहस्यवादी व्याख्या प्रकाशित की।
पिको के मानववाद का प्रभाव नव ईसाई धर्म को केवल श्रद्धा पर आधारित रखने के पक्षपाती स्विस मानववादी जिवंगली पर पड़ा। उसके नवीन प्लातोनवाद ने यूरोप में यूश्लिन तथा अग्रिष्या फौन नैट्टेशाइम के अस्पष्टवाद को और पारा सेल्सस (१४९३) के कीमिया रसायन का जन्म दिया।
पटियाला उड्डयन क्लब

पटियाला उड्डयन क्लब -पटियाला शहर पंजाब में स्थित एक बहुत छोटा हवाई अड्डा है
प्रज्ञा पुराण

गायत्री साधक आचार्य प.श्रीराम शर्मा ने प्रज्ञा पुराण के युगानुकुल रचना चार खंडों में की .
1.लोक कल्याण खंड 
2.महामानव खंड 
3.परिवार खंड 
4.देवसंस्कृति खंड 
   युग समस्याओ के समाधान हेतु बीसवीं सदी में रचना की गई
अन्नपूर्णानन्द

अन्नपूर्णानंद (२१ सितंबर, १८९५ ई. - ४ दिसंबर, १९६२) हिंदी में शिष्ट और श्लील हास्य के लेखक थे। विख्यात मनीषी तथा राजनेता डा.सम्पूर्णानन्द के आप छोटे भाई थे।
आपकी पढ़ाई उत्तर प्रदेश के गाजीपुर के एक छोटे स्कूल से आरंभ हुई और लखनऊ के कैनिंग कालेज में बी.एस-सी. तक आपने शिक्षा ग्रहण की। मोतीलाल नेहरू के पत्र 'इंडिपेंडेंट' में कुछ समय श्रीप्रकाश के साथ काम किया। २२ वर्ष की वय में साहित्य के क्षेत्र में आए, प्रसिद्ध हास्यपत्र 'मतवाला' में पहला निबंध प्रकाशित हुआ-'खोपड़ी'। इन्होंने हिंदी के शिष्ट हास्य रस के साहित्य को ऊँचा उठाया। इनपर उडहाउस आदि का काफी प्रभाव था। लिखते बहुत कम थे पर जो कुछ लिखा वह समाज के प्रति मीठी चुटकियाँ लिए हुए कुरीतियों को दूर करने के लिए और किसी के प्रति द्वेष या मत्सर न रखकर समाज को जगाने के लिए। उनका हास्य कोरे विदूषकत्व से भिन्न कोटि का था।
वह काफी दिनों तक राष्ट्रकर्मी दानवीर श्री शिवप्रसाद गुप्त के सचिव भी रहे। आपकी निम्नलिखित छह रचनाएँ पुस्तकाकार प्रकाशित हो चुकी हैं- मेरी हजामत, मगन रहु चोला, मंगल मोद, महकवि चच्चा, मन मयूर तथा मिसिर जी। आपका निधन जयपुर में ४ दिसंबर, १९६२ को ६७ वर्ष की आयु में हुआ।
पाकिस्तान में चुनाव

पाकिस्तान का निर्वाचन आयोग

पाकिस्तान के निर्वाचन आयोग की स्थापना पाकिस्तान के संविधान द्वारा किया गया था। इसे 1956 में स्थापित किया गया था। यह एक स्वतंत्र संस्था है जो इस्लामी गणराज्य पाकिस्तान में सारे संसदीय, प्रांतीय व अन्य सारे चुनावों को स्वतंत्र और निष्पक्ष चुनाव आयोजित के लिए जिम्मेदार है। मुख्य चुनाव आयुक्त इस संस्था का प्रमुख होता है, जोकी साधारणतः एक वरिष्ठ उच्चतम न्यायालय के न्यायाधीश होता है, और देश में स्वतंत्र और निष्पक्ष चुनाव कराने के अलावा हर उम्मीदवार की जांच का भी जिम्मेदार होता है। इसके अलावा देश के सभी राजनीतिक दलों को इस विलय और उनके राजनीतिक व आर्थिक मामलों की निगरानी भी इस संस्था की जिम्मेदारियों में शामिल हैं।
निर्वाचन आयोग, मुख्य निर्वाचन आयुक्त समेत चारों प्रांतों से नियुक्ति किये गए सदस्यों(जिनमें से प्रत्येक, उच्च न्यायालय का न्यायाधीश होता है) से गठित होता है। मुख्य निर्वाचन आयुक्त का कार्यकाल 3 वर्ष होता है, जिस बीच उन्हें कार्यकाल व वित्तीय सुरक्षा प्रदान की जाती है। मुख्य निर्वाचन आयुक्त व अन्य आयुक्तों को पाकिस्तान के राष्ट्रपति द्वारा नियुक्ति किया जाता है।

1947 - 1958 ई।

1947 और 1958 ई। के दौरान पाकिस्तान में राष्ट्रीय स्तर पर कोई आम चुनाव मनिकदनह हो सके। प्रांतीय चुनाव बहरहाल आयोजित होते रहे। पश्चिमी पाकिस्तान में आयोजित होने वाले प्रांतीय चुनावों तीव्र आलोचना का निशाना बनाया जाता रहा।  पाकिस्तान में पहले आम चुनाव पंजाब में मार्च 1951 में आयोजित हुए। यह चुनाव 197 सीटों के लिए आयोजित की गई। कल 939 उम्मीदवारों ने 189 सीटों के लिए प्रतिस्पर्धा जबकि बाकी सीटों पर निर्विरोध सदस्यों चुने गए। इन चुनावों में कुल सात राजनीतिक दलों ने हिस्सा लिया। कल पंजीकृत मतदाताओं की संख्या लगभग नौ लाख थी। इन चुनावों में मतदान आने बहुत कम रहा, लाहौर कि राष्ट्रपति स्थान है भी केवल 30% मतदान रहा।

दिसंबर 1951 में सूबा सरहद में प्रांतीय चुनावों का आयोजन किया गया।पाकिस्तान के चुनावी इतिहास सटीक हारने वाले उम्मीदवारों ने चुनाव परिणाम मानने से इनकार कर दिया और कथित भ्रष्टाचार और धांधली के आरोप लगाए।इसी तरह मई 1953 में सिंध प्रांत के प्रांतीय चुनाव में पाकिस्तान मुस्लिम लीग हार हुई और बंगाली राष्ट्रवादी पार्टी ने जीत हासिल की। इन चुनावों में भी भ्रष्टाचार और धांधली के आरोप लगाए गए। 

अधिक देखें

मतदान की उम्र
विष्णुकान्त शास्त्री

साहित्यिक

देश भर के विश्वविद्यालयों एवं साहित्यिक संस्थानों की व्याख्यान मालाऒं में भागीदारी

सम्मान

आचार्य रामचन्द्र शुक्ल पुरस्कार' राज्य साहित्यिक पुरस्कार' उत्तर प्रदेश हिन्दी संस्थान

विदेश यात्रा

सूरीनाम गुयाना त्रिनिदाद अमेरिका ब्रिटेन फ्रांस जर्मनी इटली बांग्लादेश कनाडा रूस
भारतीय नाप एवं तौल

भारत में मापन का इतिहास बहुत पुराना है। वर्तमान में भारत में मापन की अन्तरराष्ट्रीय प्रणाली (SI) प्रचलित है। इसके पहले अंग्रेजों ने ब्रिटिश प्रणाली लागू की थी। उसके पूर्व अकबर के समय में एक अन्य प्रणाली लागू की गयी थी। किन्तु अकबर के पहले एक अन्य प्रणाली ही थी।

तौल की भारतीय मापें

8 खसखस = 1 चावल
8 चावल या 4 धान = 1 रत्ती
6 रत्ती = 1 आन
8 रत्ती = 1 माशा
5 सीकीस = 1 कंचा
10 माशा = 1 भरी
12 माशा या 16 आना = 1 तोला
5 तोला = 1 छटाँक
4 छटाँक = 1 पाव
4 पाव (16 छटाँक) = 1 सेर
5 सेर = 1 पंसेरी
8 पंसेरी या 40 सेर = 1 मन = 82 2/7 पाउंड (ऐर्डुपॉयज़) = 100 पाउंड ट्राँय

लम्बाई की भारतीय मापें

4 अंगुल = 1 गिरह
16 गिरह = 1 गज
3 गिरह = 1 गट्ठा
20 गट्ठा = 2 जरीब
29 1/8 जरीब = 1 मील
3 हाथ = 1 करम
10 करम = 1 जरीब

समय की भारतीय मापें

60 अनुपल = 1 विपल
60 विपल = 1 पल
60 पल = 1 दंड या 1 घड़ी
60 दंड = 1 दिन
7 दिन = 1 सप्ताह
30 दिन = 1 महीना
12 महीना = 1 वर्ष
100 वर्ष = 1 शताब्दी
नारायण सीताराम फड़के

नारायण सीताराम फड़के  (1894 - 1978) मराठी के साहित्यकार (उपन्यासकार, कहानीकार एवं नाटककार) थे। उन्हे साहित्य एवं शिक्षा के क्षेत्र में सन १९६२ में पद्म भूषण से सम्मानित किया गया था।

परिचय

कलासम्राट् ना. सी. फड़के की शिक्षा पूना में हुई। ये मेधावी विद्यार्थी थे। 1917 ई. में इनका पहला उपन्यास "अल्ला हो अकबर" प्रकाशित हुआ जो मेरी कॉरेली के "टेंपोरल पावर" उपन्यास के आधार पर रचा गया था। इसी समय इनको दादाभाई नौरोजी की जीवनी लिखने पर बंबई विश्वविद्यालय की ओर से पुरस्कार दिया गया। कलापूर्ण वक्ता होने के कारण इनकी भाषाशैली प्रसादयुक्त है। एम. ए. होते ही ये पूना कालेज में तर्कशास्त्र के प्राध्यापक बने और इन्होंने अंग्रेजी उपन्यास साहित्य का गहरा अध्ययन कर मराठी में उपन्यासों की रचना करना प्रारंभ किया। इनके अभी तक पचास उपन्यास प्रकाशित हुए और इधर पाँच वर्षों से ये प्रति वर्ष दो उपन्यासों की रचना करते हैं। इनके 49 उपन्यासों में निम्नलिखत विशेष उल्लेखनीय हैं - जादूगर, दौलत, आशा, प्रवासी, समरभूमि, शाकुंतल, झंझावात, उद्धार, शोनान तूफान।
फड़के के उपन्यास प्रणयप्रधान एवं कलापूर्ण हैं। ललित भाषा, युवक युवतियों के मोहक चित्र, प्रेम का सुहावना चित्रण, कथानक का विन्यास और प्रकृति के मनोहर वर्णन से वे ओतप्रोत हैं। इनमें प्रणयपिपासु, सुखी, विलासी एवं सौंदर्यपूर्ण जीवन के आकर्षक चित्र हैं। लगभग आठ दस उपन्यासों में भारत के सामयिक राजनीतिक आंदोलनों का चित्रण भी किया है। तीन उपन्यासों में नेताजी सुभाषचंद्र बोस के पराक्रमों का वर्णन है। यह सब होते हुए भी ये प्रधानतया कलावादी उपन्यासकार हैं।
इसके अतिरिक्त फड़के सफल कहानीकार भी हैं। अभी तक इनके बीस कहानीसंग्रह प्रकाशित हुए हैं। इसी प्रकार ये निबंधकार भी हैं और सफल जीवनीलेखक भी। इनकी लिखी अभी तक सात जीवनियाँ प्रकाशित हुई हैं जिनमें दादाभाई नौरोजी, डीवेलरा, लोकमान्य तिलक तथा महात्मा गांधी की जीवनियाँ विशेष प्रसिद्ध हैं। इनके 12 प्रबंधग्रंथ प्रकाशित हुए जिनमें विशेष उल्लेखनीय, प्रतिभासाधन, वांमयविहार, साहित्य व संसार हैं। इन्होंने चार समीक्षा ग्रंथ भी लिखे हैं। इन्होंने चार समीक्षा ग्रंथ भी लिखे हैं। इन्होंने अपने साहित्यशास्त्रविषयक प्रबंधों में "कला के लिए कला" सिद्धांत का तर्कपूर्ण प्रतिपादन किया है।
पश्चिमी साहित्य का मंथन कर इन्होंने कला एवं सौंदर्यवाद की मराठी में प्रभावकारी स्थापना की। उपन्यास तथा कहानी की मध्यवर्ती कल्पना, कथानक रचना, पात्र, कथोपकथन रहस्य, योगायोग, उलझन और सुलझाव तथा भाषाशैली इत्यादि पर इन्होंने मौलिक तथा सूक्ष्म विचार प्रकट किए हैं जो "प्रतिभा साधन" और "लघुकथेचे" तंत्र व मंत्र" दो मौलिक ग्रंथों में समाविष्ट हैं।
दीदार (1992 फ़िल्म)

संक्षेप

आनंद (अक्षय कुमार) और सपना (करिश्मा कपूर) प्यार में पड़ते हैं। अतीत में, आनंद के पिता ने सपना के पिता को धोखा दिया था और वह निर्दोष होने के बावजूद जेल गए थे। आनंद जेल से सपना के पिता को मुक्त करने की ठानता है। वह अपने पिताजी से पुलिस के सामने सच को स्वीकार कराने की कहता है। उसके पिता अपनी गलतियों को समझते हैं और सपना के माता-पिता से क्षमा मांगते हैं। वह आनंद और सपना को एकजुट करते हुए मर जाते हैं।
हृदयनारायण दीक्षित

ह्रदयनारायण दीक्षित एक भारतीय राजनीतिज्ञ तथा वर्तमान उत्तर प्रदेश विधानसभा के अध्यक्ष है। वे भारतीय जनता पार्टी के वरिष्ठ नेता है।
१४०२ ईसा पूर्व

१४०२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४०२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शताब्दी

100 वर्षों के समय को शताब्दी (लैटिन के शब्द सेंटम से निकला है, जिसका अर्थ 'एक सौ' होता है) कहते हैं।

यह बात को लेकर अभी भी यह असमंजस है कि किस तरह युगों को बदलते वातावरण और सभी संभावित तरीको से अंकगणित विशेषज्ञ समिति द्वारा निर्धारित समय को युगों में अधिकृत किया गया।
अरिवटय

अरिवटय नायनमार तमिल नाडु में सन्त था।
जनार्दन स्वामी

जनार्दन स्वामी भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के चित्रदुर्ग चुनाव क्षेत्र से १५ वीं लोकसभा के लिए सदस्य निर्वाचित हुए हैं।
2008 दुबई टेनिस प्रतियोगिता

पुरुष एकल

एंडी रॉडिक ने  फेलिसियानो लोपेज़ को 6–7(8), 6–4, 6–2 से हराया।

पुरुष युगल

महेश भूपति /  मार्क नोल्स ने  मार्टिन डैम /  पावेल विज़नर को 7–5, 7–6 से हराया।

महिला एकल

एलीना देमेनतीवा ने  स्वेतलाना कुज़नेतसोवा को 4–6, 6–3, 6–2 से हराया।
जोगाराम पटेल

जोगाराम पटेल एक भारतीय राजनीतिज्ञ है जो वर्तमान में जोधपुर जिले की लूणी तहसील के विधायक है।इनका जन्म धुंधाड़ा ग्राम में पटेल परिवार में हुआ था।पटेल ने 2014 में भारतीय जनता पार्टी की तरफ से चुनाव लड़ा और भारी मतों से जीत दर्ज की। अपने पाँच साल के कार्यकाल मे लुणी क्षेत्र मे बहुत ही प्रगती की ।
माधो सिंह भंडारी

माधो सिंह भंडारी, जिन्हें 'माधो सिंह मलेथा' भी कहा जाता है, गढ़वाल के महान योद्धा, सेनापति और कुशल इंजीनियर थे जो आज से लगभग 400 साल पहले पहाड़ का सीना चीरकर नदी का पानी अपने गांव लेकर आये थे। गांव में नहर लाने के उनके प्रयास की यह कहानी भी काफी हद तक दशरथ मांझी से मिलती जुलती है। माधोसिंह भंडारी गढ़वाल की कथाओं का अहम अंग रहे हैं।
उनका जन्म सन 1595 के आसपास उत्तराखंड राज्य (Uttarakhand state) के टिहरी जनपद (rudraprayag district) के लालूड़ी गांव में हुआ था। उनके पिता का नाम सोणबाण कालो भंडारी था, जो वीरता के लिए प्रसिद्ध थे। उनकी बुद्धिमता और वीरता से प्रभावित होकर तत्कालीन गढ़वाल नरेश ने सोणबाण कालो भंडारी को एक बड़ी जागीर भैंट की थी। माधो सिंह भी अपने पिता की तरह वीर व स्वाभिमानी थे।
माधो सिंह भंडारी कम उम्र में ही श्रीनगर के शाही दरबार की सेना में भर्ती हो गये और अपनी वीरता व युद्ध कौशल से सेनाध्यक्ष के पद पर पहुंच गये। वह राजा महिपात शाह (1629-1646) की सेना के सेनाध्यक्ष थे। जहां उन्होने कई नई क्षेत्रों में राजा के राज्य को बढ़ाया और कई किले बनवाने में मदद की।
इतना करो ना मुझे प्यार

कहानी

यह कहानी नचिकेत खन्ना या नील (रॉनित रॉय) और रागिनी पटेल या रागिनी खन्ना (पल्लवी कुलकर्णी) की है। यह दोनों एक दूसरे से बहुत प्यार करते रहते हैं, लेकिन कुछ कारणों से यह दोनों में तलाक हो जाता है और वे अलग हो जाते हैं। लगभग 15 वर्ष के पश्चात नचिकेत के पास उसकी बेटी निशि (रिया शर्मा) का फोन आता है। वह उसे अपने शादी के लिए रागिनी को मनाने के लिए कहती है। इसके बाद नचिकेत फोन पर रागिनी को खरी खोटी सुनाता है और रागिनी गुस्से के कारण निषि के शादी के लिए मान जाती है। निषि शादी के लिए अपने पिता को भी बुलाती है। जब यह बात उनके बच्चों आगम (रोहन शाह) और सुहानी (पलक जैन) को पता चलती है तो वह भी अपनी बहन की शादी और अपनी माँ से मिलने की जिद करते हैं। उनका बड़ा बेटा रणवीर (अविनाश मुखर्जी) और नचिकेत की बहन उन लोगों से मिलने के खिलाफ होते हैं पर बाद में मान जाते हैं। वह सभी वहाँ आ जाते हैं। लेकिन सुहानी को परीक्षा के कारण वहीं रुकना पड़ता है। इसके 15 वर्ष के पश्चात वह पुनः मिलते हैं।
सुहानी अपनी माँ से मिलने के लिए बिना बताए आ जाती है। वह फोन पर रागिनी की बात सुन लेती है कि उसके कारण ही रागिनी और नचिकेत अलग हुए थे। बाद में नचिकेत उसे पूरी कहानी सुनाता है कि वह उसकी बेटी नहीं है, लेकिन रागिनी उसे नचिकेत कि बेटी सोचती है। इसके बाद सुहानी उन दोनों को मिलाने का फैसला करती है। रागिनी को लगता है कि सुहानी नचिकेत कि बेटी है, लेकिन बाद में उसे पता चलता है कि वह किसी ओर की बेटी है। इसके बाद वह पुनः शादी करने का फैसला लेते हैं। लेकिन कुछ ही समय के बाद फिर से दोनों शादी करने से इंकार कर देते हैं। इसके बाद आरव को एक घटना के कारण उसके गोली चलाने के कारण उसे जेल हो जाती है। इसके बाद वह फिर अलग हो जाते हैं।
इस दौरान पेम को यह एहसास होता है कि वह राम कपूर / आरके से प्यार करने लगी है। लेकिन आरके की शादी देविका से तय हो जाये रहती है। आरके उसे इस दौरान कई बार उससे शादी करने के लिए कहता है, लेकिन वह नहीं मानती है। जब कुछ ही दिन बचे रहता है तो इस बात का पता नचिकेत और अन्य लोगों को लगता है। लेकिन आरके पेम से शादी करने से इंकार कर देता है और उसे उल्टा सीधा कहता है। इस कारण नचिकेत और आरके की लड़ाई हो जाती है व रागिनी को चोट लग जाती है। पुलिस नचिकेत को जेल ले जाती है और निवेदिता उसे बाहर ले आती है। इसके बाद वह रागिनी के खिलाफ जहर भर्ती है। इस घटना के पश्चात शान्त स्वभाव के अमन नचिकेत के ऊपर क्रोधित रहते हैं।

निर्माण

इसके निर्माण के लिए सबसे पहले रॉनित रॉय को चुना गया और बाद में पल्लवी कुलकर्णी को भी लिया गया।
खरक

इस्तेमाल

यह एक सुन्दर पेड़ है और सूखा व बारिश दोनों सहन कर लेता है, इसलिए इसे अक्सर सजावटी कारणों से लगाया जाता है। इसका छोटा और मीठा फल कच्चा खाया जा सकता है और पकाया भी जा सकता है। इसके पत्तों और फलों का उबाला देकर छाना गया पानी पेट के दर्द, दस्तों और स्त्रियों में मासिक धर्म से सम्बंधित शिकायतों के लिए लाभदायक माना जाता है। वृक्ष की छाल से एक पीला रंग भी उपलब्ध होता है। इसकी लकड़ी सख़्त​ और टिकाऊ होती है और इसकी टहनियों को कुछ बूढ़े लोग चलने की छड़ियों के लिए भी प्रयोग करते हैं।
डीडी स्पोर्ट्स

डीडी स्पोर्ट्स एक हिन्दी टी वी चैनल है। यह एक क्रीड़ा संबंधी चैनल है।
शिगेरू बान

प्रारंभिक जीवन और शिक्षा

बान का जन्म 1957 में टोक्यो,जापान में हुआ था। वे टोक्यो यूनिवर्सिटी ऑफ आर्ट और साउथ कैलिफोर्निया इंस्टीट्यूट ऑफ आर्किटेक्चर से विद्यालीय शिक्षा ग्रहण करने के बाद कूपर यूनियन्स स्कूल ऑफ आर्किटेक्चर से 1984 में स्नातक की परीक्षा उत्तीर्ण की।

करियर

बान के लिए उसके काम का महत्वपूर्ण विषय है "अदृश्य संरचना"। यही कारण है कि वे खुलकर अपने संरचनात्मक तत्वों को व्यक्त नहीं करते है, बल्कि डिजाइन में उसे शामिल करने हेतु चुनते है। बान को आधुनिक सामग्री और तकनीक में कोई दिलचस्पी नहीं है, बल्कि उसके निर्माण के पीछे की अवधारणा की अभिव्यक्ति में सर्वाधिक दिलचस्पी है। इसलिए वे जान-बूझकर इस अभिव्यक्ति को अपनी रचनात्मकता में व्यक्त करते हैं।
वास्तुकला के क्षेत्र में बान के योगदान के कई आयाम है। सबसे पहले वह एक जापानी वास्तुकार है, जो निर्माण उद्योग की रचनात्मकता की दिशा में परंपरागत जापानी वास्तुकला के "सार्वभौमिक तत्वों" को सर्वाधिक महत्व देते हैं। वहीं दूसरी ओर उन्हें वास्तुकला के अंतर्राष्ट्रीय मानक के अनुरूप भवन निर्माण आकृति में महारत हासिल है। सेंटर पोम्पिडौ मेट्ज़, फ्रांस
और कार्डबोर्ड कैथेड्रल, क्राइस्ट चर्च,न्यूजीलैंड उनकी महत्वपूर्ण रचना है।
वाईएस चौधरी

वाईएस चौधरी भारतीय राजनेता है। यह भारतीय जनता पार्टी से संबद्ध है,इन्हें सुजान चौधरी के नाम से भी जाना जाता है यह पूर्व में विज्ञान एवं तकनीक के राज्य मंत्री रह चुके हैं
शशि देशपांडे

शशि देशपांडे (कन्नड़: ಶಶಿ ದೇಶಪಾಂಡೆ) (जन्म 1938 धारवाड़, कर्नाटक, भारत में), एक पुरस्कार विजेता भारतीय उपन्यासकार है। वह मशहूर कन्नड़ नाटककार और लेखक सरीरंगा की दूसरी बेटी है। वह कर्नाटक में पैदा हुई थी और बॉम्बे (अब मुंबई) और बंगलौर में शिक्षित थीं। देशपांडे की अर्थशास्त्र और कानून में डिग्री है। मुंबई में, उन्होंने भारतीय विद्या भवन में पत्रकारिता का अध्ययन किया और पत्रिका 'ऑनलुक्र' के एक पत्रकार के रूप में कुछ महीने काम किया।
उस ने 1978 में लघु कथाओं का पहला संग्रह प्रकाशित किया, और 1980 में उस का पहला उपन्यास "द डार्क होल्ड्स नो टेरर" प्रकाशित किया। उस ने 1990 में दैट लोंग सिलेन्स के लिए साहित्य अकादमी पुरस्कार और 2009 में पद्म श्री पुरस्कार जीता।. उसके उपन्यास शैडो प्ले  को हिंदू साहित्यिक पुरस्कार 2014 के लिए चुना गया था। 
शशि देशपांडे चार बच्चों की किताबें, बहुत सी लघु कथाएँ, और नौ उपन्यासों के अलावा, कई बोधगम्य निबंध, लिखे हैं जो अब राएटिंग फ्रॉम द मार्जिन  ऐंड अदर ऐसेज  नाम के एक संग्रह में उपलब्ध है। 
9 अक्टूबर, 2015 को, उन्होंने साहित्य अकादमी की सामान्य परिषद से अपनी स्थिति से इस्तीफा दे दिया और अपनी साहित्य अकादमी पुरस्कार वापस कर दिया। ऐसा करके, वह अकादमी के कथित निष्क्रियता और एम.एम. कलबर्गि की हत्या पर मौन के खिलाफ अन्य लेखकों द्वारा व्यापक विरोध में शामिल हुई।
रवि भाटिया

रवि भाटिया (जन्म: ३० नवम्बर १९८८) भारतीय टेलिविजन अभिनेता हैं। वर्तमान में वो धारावाहिक जोधा अकबर में नूरुद्दीन मुहम्मद सलीम का अभिनय कर रहे हैं।

जीवन

वो १८ वर्ष की आयु में मुम्बई आ गये और धारावाहिक कहानी हमारे महाभारत की से अभिनय की शुरूआत की।
वर्ष 2008 में उन्हें बिंदास रियलिटी शो दादागिरी के पहले सीज़न से प्रसिद्धि मिली।
२०१५ में, वह इंडोनेशियाई श्रृंखला में एक भूमिका मिली स्काई ताजमहल प्यार साथ अभिनेता शहीर शेख और गायक के अमारा।
ओपनसोलारिस

OpenSolaris एक ओपन सोर्स ऑपरेटिंग है Sun Microsystems Solaris पर आधारित प्रणाली है। यह भी Sun द्वारा शुरू की चारों ओर एक डेवलपर और उपयोगकर्ता समुदाय के निर्माण परियोजना का नाम है।
OpenSolaris Unix System V Release 4 से प्राप्त, महत्वपूर्ण Sun द्वारा किए गए संशोधनों के साथ है, क्योंकि यह 1994 में उस कोड के अधिकार खरीदे. यह केवल मुक्त स्रोत प्रणाली वी व्युत्पन्न उपलब्ध है। खुला घटकों के विकास के अंतर्गत नवीनतम रिलीज Solaris के स्नैपशॉट हैं। Sun की घोषणा की है कि इसकी वाणिज्यिक Solaris ऑपरेटिंग सिस्टम के भविष्य के संस्करणों OpenSolaris परियोजना से प्रौद्योगिकी पर आधारित होगा।
डर (फ़िल्म)

संक्षेप

किरण (जूही चावला) होली के लिये कॉलेज से लौटती है। उसके घर में भाई विजय (अनुपम खेर) और भाभी पूनम (तन्वी आज़मी) है। उसका पीछा सहपाठी राहुल (शाहरुख खान) द्वारा किया जा रहा जो उसकी लालसा रखता है। किरण का प्रेमी सुनील (सनी देओल) एक नौसेना अधिकारी हैं, और उच्च समुद्रों पर कुछ मिशन पर हैं। सुनील के कप्तान मेहरा (दलीप ताहिल) राहुल के पिता भी हैं। किरण के करीब आने के लिए राहुल सुनील के साथ दोस्ताना बनने की कोशिश करता है।
जब राहुल को किरण और सुनील की सगाई की खबर प्राप्त होती है, तो वह शादी की अंगूठी के लिए खरीदारी करते समय सुनील को मारने की कोशिश करता है। किरण और सुनील शादी कर लेते हैं लेकिन राहुल अभी भी किरण को छोड़ने से इनकार करता है। सुनील किरण को स्विट्ज़रलैंड हनीमून के लिये ले जाता है। राहुल वहाँ भी पहुँच जाता है और किरण का दोस्त बनकर उनके घर में घुस जाता है। किरण का भाई विजय राहुल को पहचान लेता है कि वो ही पीछा करने वाला है। वह किरण की सहमति के बिना शादी करना चाहता है। लेकिन सुनील आकर उसे उसे मार देता है।
डाभ

डाभ नारियल के कच्चे फल को कहते हैं जिसके अन्दर का पानी स्वास्थ्य और जायके की दृष्टि से अच्छा माना जाता है।
उच्च वोल्टता केबल

उच्च वोल्टता केबल ( high-voltage cable (HV cable)) उच्च वोल्टता पर विद्युत शक्ति के पारेषण (ट्रांसमिशन) के लिये प्रयुक्त होता है। इस प्रकार के केबल में उचित मोटाई का चालक और इंसुलेटर होता है। इसे भूमि के अन्दर या जल के अन्दर भी प्रयोग किया जा सकता है।
बॉम्बे उच्च न्यायालय

बॉम्बे उच्च न्यायलय भारतीय न्यायपालिका के अंतर्गत के प्रदेश स्तरीय न्यायलय है।
इसका कार्य क्षेत्र मे महाराष्ट्र, गोवा, आतेे है।
कोंस्कोवोला

कोंस्कोवोला दक्षिण पोलैंड का एक ग्राम है
मझधार

संक्षेप

यह कहानी तीन बचपन के सबसे अच्छे दोस्त की है: कृष्णा, राधा और गोपाल (एक अनाथ)। कृष्णा (राहुल रॉय) और राधा (मनीषा कोइराला) प्यार में हैं और गोपाल राधा से प्यार करता है। गोपाल कमाई करने और वित्तीय रूप से मजबूत बनने के लिए जाता है ताकि उसकी वापसी पर वह राधा से शादी कर सके। इस बीच जब गोपाल चला गया, कृष्णा और राधा बहुत घनिष्ठ संबंध में शामिल हो गए जिसके परिणामस्वरूप राधा गर्भवती हो गई। तब गोपाल (सलमान खान) राधा के जीवन में लौट आता है। राधा जो अभी भी कृष्णा से प्यार करती है, गोपाल के लिए अपनी भावनाओं को व्यक्त करने में असमर्थ हैं। गोपाल के लिए हालात अनुकूल हो जाते हैं और वह राधा से शादी करने में सफल होता है और बाद में राधा एक शिशु (कृष्णा के बच्चे) को जन्म देती है। दोषी राधा गोपाल को शांति के साथ छोड़ती है (जो सोचता है कि शांति उसकी बेटी है) और कभी वापस नहीं आती। वो अपने पिता के घर में छुपती है। बाद में राधा नदी में कूदकर आत्महत्या करने का प्रयास करती है लेकिन विफल रहती है। उसे पुलिस द्वारा पकड़ा जाता है और वे उसे अपनी निगरानी में रखते हैं। गोपाल को पता चला कि वह कहाँ है और राधा से मिलने आता है। राधा गोपाल को बताती हैं कि वह कृष्णा से प्यार करती थी और शांति कृष्णा की बेटी है। गोपाल टूट जाता है और कहता है कि सब कुछ ठीक हो जाएगा। वह अपनी इच्छा और हाथों से शांति को कृष्णा के पास पत्र के साथ भेजता है। कहता कि वह वैसे ही जा रहा है जैसे आया था। कृष्णा की बेटी को अपने असली पिता को सौंपकर गोपाल फैसला करता है कि वह अपनी सारी संपत्ति शांति को दे रहा है। इसके साथ ही वो वहां तलाक के कागजात भेजता है। वह राधा को इस रिश्ते से मुक्त कर रहा है ताकि वह अपनी जिंदगी अपने तरीके से जी सके। गोपाल फिर जहाज से चला गया। भविष्य में, बुजुर्ग गोपाल बिस्तर पर लेटे हुए कृष्णा से मिलता है और कहता है कि वह सिर्फ कृष्ण से मिलना चाहता था और अब वह मर सकता है। गोपाल मर जाता है। कृष्णा अपनी बेटी से कहता है कि उसी रात जब गोपाल चला गया, राधा हर किसी को छोड़कर अपना बाकी जीवन व्यतीत करने के लिए आश्रम चली गई। कृष्णा ने दूसरे दिन पत्र पढ़ा था कि राधा की मृत्यु हो गई है।
सूक्ष्म पोषक तत्व

सूक्ष्म पोषक तत्व या सूक्ष्मपोषकतत्व वो पोषक तत्व हैं जिनकी आवश्यकता जीवन भर लेकिन, बहुत कम मात्रा में पड़ती है। स्थूल पोषक तत्वों के विपरीत, मानव शरीर द्वारा यह एक बहुत कम मात्रा में लिया जाने वाला आवश्यक खनिज आहार है (आमतौर पर 100 माइक्रोग्राम/दिन से भी कम)। सूक्ष्म पोषक तत्वों में लोहा, कोबाल्ट, क्रोमियम, तांबा, आयोडीन, मैंगनीज, सेलेनियम, जस्ता और मोलिब्डेनम आदि शामिल हैं। (यहाँ प्रयुक्त "खनिज" भूगोल मे प्रयुक्त खनिज से अलग है)। 
विटामिन कार्बनिक रसायन होते हैं, जिनका सेवन किसी प्राणी के अच्छे स्वास्थ्य के लिए आवश्यक है, पर इसका संश्लेषण प्राणी स्वयं नही कर सकते इसलिए इन्हें, उन्हें अपने आहार से प्राप्त करना पड़ता है।

पादपों के लिये सूक्ष्म पोषक

लगभग ७ ऐसे पोषक तत्व हैं जो पौधों की वृद्धि के लिये बहुत कम मात्रा में लगते हैं किन्तु वे अति आवश्यक हैं। ये पोषक तत्त्व ये हैं- बोरॉन, क्लोरीन, ताँबा, लोहा, मैंगनीज, मॉलीब्डेनम, जस्ता।
1987 हरियाणा हत्याएं

1987 हरियाणा हत्याएं (1987 Haryana killings) जुलाई 1987 में भारत में हरियाणा राज्य में 34 हिन्दू बस यात्रियों की हत्याएं सरकार विरोधी सिख उग्रवादियों द्वारा की गई।
उग्रवादियों ने दो बसों पर हमला किया और 34 बस यात्रियों को मार दिया। आतंकियों ने कार और जीप का उपयोग करके सड़क ब्लॉक किया था। उन्होंने हिंदू यात्रियों को बाहर खींच लिया और उन्हें गोली मारकर मार डाला।
खालिस्तान कमांडो फोर्स ने हमलों की जिम्मेदारी ली।
भारतीय युरेनियम निगम

यूरेनियम खान को नियंत्रित करने वाली कंपनी का नाम यूरेनियम कॉर्पोरेशन ऑफ इंडिया लिमिटेड है जो सीधे भारत की केंद्र सरकार के परमाणु ऊर्जा विभाग के अधीन आती है।
हौसा

हौसा,नाइजीरिया में निवास में करने वाली एक प्रमुख जनजाति हैं।
अनुरूप स्विच

अनुरूप स्विच (analogue या analog switch) एक इलेक्ट्रॉनिक अवयव है जो रिले की तरह व्यवहार करता है। इसके दो सिरों के बीच प्रतिरोध या तो शून्य के आसपास होता है या अनन्त के आसपास। किन्तु सामान्य रिले से यह इस मामले में भिन्न है कि अनुरूप स्विच में कोई चलने-फिरने वाला भाग (moving parts) नहीं होता।